ג'ון ווייט

ג'ונתן וינסנט "ג'ון" ווֹיְט (באנגלית: Jonathan Vincent "Jon" Voight; נולד ב-29 בדצמבר 1938) הוא שחקן טלוויזיה וקולנוע אמריקאי. זוכה פרס אוסקר ושלושה פרסי גלובוס הזהב. אביה של אנג'לינה ג'ולי. ווייט נולד בניו יורק שבארצות הברית למשפחה קתולית. מקור משפחת סבתו מצד אמו בכפר בירן באזור וסטפאליה שבגרמניה, בעוד סבו מצד אביו, ג'ורג' וויטקה מוצאו מן העיר קושיצה בסלובקיה. שם המשפחה וויטקה Vojtka הפך בארצות הברית לווייט. הצטרף לקהילת בני נח שבלוס אנג'לס. ווייט היה נשוי בשנות ה-60 ללורי פיטרס, והיה נשוי בשנות ה-70 למרצ'לין ברטרנד. ווייט הוא אביהם של אנג'לינה ג'ולי וג'יימס הייבן. ווייט החל לשחק בשנות ה-60. לאחר שנישא לאשתו הראשונה, השחקנית לורי פיטרס, החל להופיע בתוכניות טלוויזיה רבות. חשיפתו הגדולה הייתה בשנת 1969, כששיחק לצד דסטין הופמן בסרט זוכה האוסקר "קאובוי של חצות", עליו קיבל מועמדות לאוסקר. בשנות ה-70 הופיע במספר סרטים מוצלחים, כגון "גברים במלכודת", "השיבה הביתה" (1978), שזיכה אותו באוסקר, ובסרט "סיפורו של אלוף" (1979). בשנת 1993 שיחק במיני-סדרת הטלוויזיה "בחזרה ליונה בודדה", המשך למיני-סדרה משנת 1989 "יונה בודדה" שמבוססת על הרומן "יונה בודדה" משנת 1986. בשנת 1991 הוא שיחק תפקיד של רוברט גייל בסרט "Chernobyl: The Final Warning".בשנת 1995 שיחק בסרט הפשע היט ב-1997 שיחק בסרט "מוריד הגשם". בשנת 2001 קיבל את מועמדותו הרביעית לאוסקר על השתתפותו בסרט "עלי" לצד ויל סמית'. במשך השנים שיחק במספר סרטים שוברי קופות וזוכי פרסי אוסקר ופרס גלובוס הזהב, כגון "רובוטריקים" (2007), "טומב ריידר" (2001), "פרל הארבור" (2001), "אוצר לאומי" (2004), "המועמד ממנצ'וריה" (2004) ו"אוצר לאומי: ספר הסודות" (2007). ב-2009 שיחק בעונה השביעית של סדרת הטלוויזיה זוכת האמי "24". בראשית 2014 זכה וייט בפרס גלובוס הזהב, השלישי שלו בקריירה על הופעתו בסדרת הפשע "ריי דונובן" בתפקיד מיקי דונובן. בשנת 2015 שיחק בדרמת הספורט "אמונה וניצחון", לצד שון אסטין. בשנת 2024 שיחק במותחן הפעולה "The Painter" בתור ביירן. בצעירותו, היה ליברל מובהק. השתתף בהפגנות נגד מלחמת וייטנאם. בבגרותו, שינה את דעותיו ובשנים האחרונות הצטרף למפלגה הרפובליקנית. ווייט הוא אוהד ישראל, ואף ביקר בה בשנת ה-60 להיווסדה. ב-22 ביוני 2010, בעקבות אירועי המשט לעזה והגינוי הבינלאומי נגד ישראל, פרסם ווייט מכתב גלוי לנשיא ארצות הברית ברק אובמה בוושינגטון טיימס ובו גינה את המדיניות שלו נגד ישראל והאשים אותו בהפקרת ביטחונה של ישראל ובתעמולת הנגד שגרמה לעלייה באנטישמיות. באוגוסט 2011 ביקר וויט את נפגעי ירי הקטיושות על ישראל בבית החולים סורוקה שבבאר שבע. במהלך מבצע צוק איתן ביולי 2014 כתב ווייט מכתב גלוי לפנלופה קרוז וחאווייר ברדם שחתמו על עצומה נגד ישראל ובו ביקר אותם על צעדם ("אתם צריכים להתבייש בעצמכם") והסביר על שורשי הסכסוך הישראלי-פלסטיני. בעקבות מכתבו חזרו בהם קרוז וברדם מהגינוי לישראל. וויט מרבה להשתתף בהפגנות פרו-ישראליות. במירוץ לנשיאות ארצות הברית 2016, הביע תמיכה במועמד המפלגה הרפובליקנית דונלד טראמפ, ופרסם סרטון תמיכה בו. בנוסף הביע תמיכה בבנימין נתניהו לקראת הבחירות לכנסת ה-23. בפברואר 2022 ביקר בשומרון במסגרת צילומים לסרט, וערך סיור במצפה יוסף יחד עם יו"ר מועצה אזורית שומרון יוסי דגן שהעניק לו בקבוק יין מתוצרת מקומית. בהמשך ביקר בשילה הקדומה שם הוענק לו קנקן צווארון מתקופת המקרא, ותיק הנושא את שם נכדתו שילה, בתה של אנג'לינה ג'ולי, בחמש שפות. ג'ון ווייט, ברשת החברתית פייסבוק ג'ון ווייט, ברשת החברתית אקס (טוויטר) ג'ון ווייט, ברשת החברתית אינסטגרם ג'ון ווייט, במסד הנתונים הקולנועיים IMDb (באנגלית) ג'ון ווייט, באתר AllMovie (באנגלית) ג'ון ווייט, באתר Rotten Tomatoes (באנגלית) ג'ון ווייט, באתר Box Office Mojo (באנגלית) ג'ון ווייט, באתר Metacritic (באנגלית) ג'ון ווייט, במסד הנתונים הקולנועיים KinoPoisk (ברוסית) ג'ון ווייט, באתר MusicBrainz (באנגלית) זאב טרכטמן, ג'ון ווייט בשדרות: חייבים לדאוג לעם היהודי, באתר ynet, 13 במאי 2008 יואב זיתון, ג'ון ווייט הפתיע פצועים מהרקטות בסורוקה, באתר ynet, 21 באוגוסט 2011 דודי כספי, ג'ון ווייט רוצה לומר משהו לישראלים, באתר ישראל היום, 11 באוקטובר 2013 כוכב הקולנוע מהוליווד התרגש בשומרון: "לב מדינת ישראל", באתר ערוץ 7, 16 בפברואר 2022 אמיר בוגן, ג'ון וויט: "נתניהו הוא הברכה הכי גדולה שישראל ידעה", באתר ynet, 4 ביוני 2023 ג'ון ווייט, באתר אנציקלופדיה בריטניקה (באנגלית) An open letter to President Obama from Jon Voight, Washington Times, 22.6.2010. השחקן ג'ון ווייט, אביה של אנג'לינה ג'ולי, ענה כך לכוכבי הקולנוע הספרדים בעניין ישראל, באתר חורים ברשת, 2014. גיא פינס, ג'ון וויט נגד פנלופה קרוז, באתר נענע10, 31 ביולי 2014. פנלופה קרוז מתחרטת? "אני לא מומחית לעניין המזרח התיכון", באתר וואלה, 31 ביולי 2014 כוכב הקולנוע ג'ון וויט מבקר בארץ לצורך צילומים וממשיך להביע תמיכה בישראל, באתר ‏מאקו‏, 16 בפברואר 2022 כוכב הקולנוע ג'ון ווייט ביקר ביו"ש: "השומרון - לב ארץ ישראל", באתר ynet, 16 בפברואר 2022 אביה של אנג'לינה ג'ולי קפץ לביקור: "לא מבין מדוע יהודה ושומרון נקראים הגדה המערבית", באתר כיפה ג'ון וויט בבנימין: "זו ארץ נפלאה", באתר ערוץ 7, 17 בפברואר 2022